โบรกฯชี้ KBANK Valuation ถูกสุดในรอบเกือบ 10 ปี แนะซื้อ เป้า 215 บ.
KBANK โบรกฯขี้ Valuation ถูกสุดในรอบเกือบ 10 ปีแนะซื้อเป้าหมาย 215 บาท
24 ธ.ค. 2561

บล.เคจีไอ (ประเทศไทย) ระบุในบทวิเคราะห์วันนี้ (21 ธ.ค.61) แนะนำหุ้น ธนาคารกสิกรไทย จำกัด (มหาชน) หรือ KBANK (เป้าพื้นฐาน 215.00 บาท) เนื่องจาก Valuation ลงมาอยู่ในระดับที่ถูกสุดในรอบเกือบ 10 ปี โดยหลังจากที่ฝ่ายวิจัยฯปรับลดประมาณการกำไรปี 2562 ลงจากการคำนึงถึงเศรษฐกิจที่อาจชะลอตัวลงแล้ว PE และ  PBV ขณะนี้อยู่ที่ 10.6 เท่า และ &lt;1.1 เท่า ตามลำดับ
ขณะเดียวกันวัฏจักรดอกเบี้ยไทยน่าจะกำลังเข้าสู่ขาขึ้นในปี 2562 หลังจากที่ประชุม กนง วานนี้ขึ้นดอกเบี้ย 1 ครั้ง +0.25% จากประเด็นดอกเบี้ยขาขึ้น นักลงทุนอาจพิจารณาเก็งกำไรหุ้นกลุ่มธนาคารพาณิชย์ตัวอื่นที่มี Catalyst เช่น TMB* (สตอรี่ M&amp;A), KTB* (1Q62 ลุ้นบันทึกกำไรพิเศษขายที่ดิน AQ) เป็นต้น